سمندر خان سمندر

سمندر خان سمندر (پیدائش: یکم جنوری، 1901ء - وفات: 17 جنوری، 1990ء) پاکستان سے تعلق رکھنے والے پشتو زبان کے ممتاز ادیب، محقق، شاعر اور مترجم تھے۔

حالات زندگی 
سمندر خان سمندر یکم جنوری، 1901ء کو بدرشی، نوشہرہ کینٹ برطانوی ہندوستان (موجودہ پاکستان) میں پیدا ہوئے۔ ان کی تصانیف میں ژور سمندر، دادب منارہ، میرمنے، دبلال ہانگ، کاروان روان دے، لیت ولار، خوگہ شپیلئی، پختنے، قافیہ، دایلم سوکہ، دقرآن ژڑا  اور بلے ڈیوے  شامل ہیں۔ اس کے علاوہ انہوں نے علامہ اقبال کی مثنوی اسرار خودی اور رموز بے خودی کا بھی منظوم پشتو ترجمہ  کیا تھا جو اشاعت پزیر ہوچکا ہے۔

تصانیف 
 ژور سمندر
 دادب منارہ
 میرمنے
 دبلال ہانگ
 کاروان روان دے
 لیت ولار 
 خوگہ شپیلئی
 پختنے
 قافیہ
 دایلم سوکہ
 دقرآن ژڑا
 بلے ڈیوے
 مثنوی اسرار خودی (منظوم پشتو ترجمہ)
 رموز بے خودی (منظوم پشتو ترجمہ)

اعزازات 
حکومت پاکستان نے سمندر خان سمندر کی خدمات کے اعتراف کے طور پر 1984ء میں انہیں صدارتی تمغا برائے حسن کارکردگی اور تمغا امتیاز کا اعزاز عطا کیا۔ 17 جنوری، 2002ء کو پاکستان کے محکمہ ڈاک نے پاکستان کے عظیم شاعروں کو خراج تحسین پیش کرنے کے لیے یادگاری ڈاک ٹکٹوں کی سیریز کا ایک ڈاک ٹکٹ سمندر خان سمندر کی یاد میں جاری کیا۔ اس ڈاک ٹکٹ پر سمندر خان سمندرکا ایک خوب صورت پورٹریٹ شائع کیا گیا تھا۔ دو روپیہ مالیت کا یہ ڈاک ٹکٹ جناب مسعود الرحمٰن نے ڈیزائن کیا تھا اور اس پر انگریزی میں POETS OF PAKISTANاورSAMANDAR KHAN SAMANDR (1901-1990) کے الفاظ تحریر تھے۔

وفات 
سمندر خان سمندر 17 جنوری، 1990ء کو پشاور، پاکستان میں وفات پا گئے۔ وہ بدرشی، نوشہرہ میں سپردِ خاک ہوئے۔

حوالہ جات 

1919ء کی پیدائشیں
1996ء کی وفیات
بیسویں صدی کے شعرا
پاکستانی مترجمین
پاکستانی محققین
پاکستانی مسلم شخصیات
پشاور کی شخصیات
پشتو شعرا
پشتون شخصیات
ضلع نوشہرہ کی شخصیات
تمغائے امتیاز وصول کنندگان
تمغائے حسن کارکردگی وصول کنندگان